San Francisco – miasto we USA, we stanie Kalifornijo, nad Zatokōm San Francisco (Uocean Spokojny). Je pouožōne na uskoku tektōničnym, bez cōž čynsto trefiajōm sie sam třynsiynio ziymie. Skiž čynstych sam mguōw bywo mianowane "Miasto Mguōw". Na terynie San Francisco je 48 wzgōř, wiynkšość ś nich je fest strōmo, bez cōž sōm sam problymy s kōmōnikacyjōm. Piyršo stouo ôsada zouožyli sam Hišpany we 1776 pode mianym Yerba Buena, bōua to misyjo Franciškōnōw. Ôd 1821 we skuodzie Meksyku, ôd 1848 we USA. Miasto fest rozwinyuo sie we ôkresie fibru zuota (1848-1860), bōuo guōwnōm hawynōm lo obsugi zapotřebowanio zwiōnzanygo s jygo eksploatacyjōm. We 1850 erbuo prawa miejske. We 1869 skuplowano San Francisco s wybřežym atlantyckim bez bana transkōntynyntalno. We 1906 bōuo sam katastrofalne třyńsiyniy ziymie. San Francisco bōuo cyntrum ruchu hippisowskigo, a terozki je cyntrum ruchu LGBT. Fest rozwiniynto industryjo střodkōw transportu a elektrōnično. Srogi ôstřodek naukowy a kulturalny. S baukōnštu nojlepij znōmy je most Golden Gate.